
AD RR. PP. DD. IACOBUM AUGUSTINUM, ARCHIEPISCOPUM S. ANDREAE ET EDIM- 
BURGEN., CETEROSQUE SCOTIAE EPISCOPOS: DE URBANO SCOTORUM COL- 
LEGIO TUENDO ET AMPLIFICANDO. 


Venerabiles fratres, salutem et apostolicam benedictionem. — Optime 
profecto et immortaliter meruisse de natione vestra dicendus est Deces- 
sor Noster Clemens VIII, condito in bac alma Urbe Collegio Scotorum 
ob eam quidem causam, ut delecti adolescentes bonae spei, cum ibi ad 
sacra rite instituti essent, redeuntes in patriam sacerdotes sempiternae 
civium suorum saluti providerent. Etenim qui ex ea disciplina usque 
adhuc prodierunt sacrorum administri, iis magnas utilitates debet acce- 
ptas referre Scotia; debet in primis quod in illa superiorum temporum 
infelicitate, cum tantopere divexaretur publice catholica fides, non fun-. 
ditus penitusque eam amisit. At vero, quominus id Collegium omnem 
fructuum copiam quae sperari poterat, efferret, rei familiaris angustiae 
prohibuerunt, quibus mature laborare coepit. Instruxit illud quidem 
idoneis reditibus Clemens conditor: sed ii variis subinde casibus sensim 
imminuti sunt adeo, ut maxima ex parte demum defecerint. Nec cete- 
roquin opportunum subsidium exspectandum erat ab ista Ecclesia, quae 
summis tum difficultatibus conflictabatur. Quod si sub initio saeculi 
superioris apud vos, augescente fidelium numero, licuit rei catholicae 
ab illa diuturna vexatione respirare et aliquem in dies progressum ad 

meliora facere, non tamen urbano huic Collegio melius est factum, 
cuius rationibus plane exitiosa et fatalis accidit Europaei belli calamitas. 
Itaque Nos, de hac sane gravi causa solliciti, haud ita pridem vos, vene- 
rabiles fratres, per collegas vestros duos, qui Apostolorum limina visi- 
tatum adierant, vehementer hortati sumus, ut de ope huic nationis 
vestrae Collegio ferenda communiter Scotos catholicos appellaretis. Rei 
successus, Deo favente, vicit exspectationem Nostram: siquidem ea pecu- 
niae vis est a vobis, stipes corrogando, collecta, quae et facultatem 
Collegio dederit ad se aere alieno liberandum, et fecerit etiam ut ipsum 
posthac esset solvendo. In quo cum sedulitas et instantia vestra, vene- 
rabiles fratres, tum fidelis populi, praesertim tenuiorum ordinum, est 
largitas dilaudanda: compertum est enim eam summam maxime esse 
ex operariae plebis collatione confectam. - Iam reliquum est, ut de hoc 
tantae opportunitatis Instituto non solum tuendo, sed amplificando cogi- 
tetis. Omnino enim oportet ipsum ad Ecclesiae istius incrementa tum 
respondere, tum etiam conducere; ob eamque rem necesse est ad eius 
opes tantum adiungi, unde eum alumnorum numerum queat sustentare, 
qui satis esse videatur. Id vos effectum dare pro vestra sollertia et 
diligentia pastorali nitemini, stimulos scilicet admoventes propensissi- 
mae vestrorum voluntati: nec dubitandum quin operam posituri in hoc 
sitis valde frugiferam. Sed quia res eo succedet uberior, quo fuerit ordi- 
natior, ideo cupimus optamusque, ut singuli vos ipsi vestrum clerum 
quotannis huius adiutandi Collegii admoneatis; populum autem per 
sacerdotes vestros item quotannis in singulis Scotiae missionibus admo- 
nendum curetis. Qui vero has ad populum contiones habebunt, nimirum 
explicabunt diligentius, quae sit haec Romana Scotorum domus, quis 
eius finis, quid utilitatis inde iam Scoti acceperint, et quantum eorum 
intersit, usque magis eam florere. Equidem, explorata fidelium e Scotia 
pietate ac studio erga hanc Apostolicam Sedem, pro certo habemus eos 
optatis Nostris cumulate satisfacturos, modis omnibus ornando urbanum > 
.suae gentis clericorum Collegium, in quo singulare ipsorum cum Eccle- 
siae catholicae Capite coniunctionis vinculum consistit. - Auspicem 
autem divinorum, quae precamur, munerum, eandemque summae bene- 
volentiae Nostrae testem, apostolicam benedictionem vobis, venerabiles 
fratres, et clero populoque vestro amantissime impertimus. 

Datum Romae apud sanctum Petrum, die xxv mensis iulii, in festo 
S. Iacobi Apostoli, mcmxx, Pontificatus Nostri anno sexto. 


BENEDICTUS PP. XV 


t 


Acta Benedicti PP. XV 355 


I] 


AD R. P. D. IACOBUM STAMMLER, EPISCOPUM BASILEENSEM ET LUGANENSEM, 
CETEROSQUE EPISCOPOS HELVETIAE: COMMUNIBUS LITTERIS RESPONDENS 
EX COETU LUCERNENSI DATIS, SACRUM SEMINARIUM IN URBE CONDENDUM 
ENIXE COMMENDAT. 


Venerabiles fratres, salutem et apostolicam benedictionem. — Liben- 
ter admodum comperimus ex suavissimis litteris, quos coniunctim ex 
coetu Lucernensi nuper habito ad Nos dedistis, in animo vobis fuisse 
Luganum hoe anno convenire, ut fraternam erga Dauliensem Episcopum, 
collegam vestrum, significaretis caritatem ; siquidem magni eum facimus 
Nosmet ipsi ob eximias, quibus nitet, virtutes ac praesertim ob studium 
animarum; cumque ipsius infirmitas prohibuerit quominus illuc con- 
gregaremini, enixe vobiscum Deum precamur ut idem, in Luganensis 
ecclesiae bonum, quantocius convalescat. Quod vero ad statum rei 
catholicae in Helvetia pertinet, multiplex sane causa est cur inde sola- 
tium aliquod in cotidianis curis capiamus. Imprimisque, gratum quidem 
acceptumque habemus summum istud obsequium, quo vos, non solum 
in partem venitis Nostrarum sollicitudinum, sed etiam ea omnia quae 
ad communem salutem vel discenda tradimus, vel suademus agenda, 
diligenter amplectimini; ista enim mentium et voluntatum consociatio 
certam Nobis spem facit, coniuncta etiam fore omnium studia in iis 
exsequendis quae ad defensionem Fidei pietatisque incrementum a vobis, 
collatis consiliis, scita sint vel fuerint. Ipsi videtis quam necesse sit ut, 
in tanta iniquitate temporum, sacrorum Antistites magnopere allaborent, 
unitis viribus, in propulsandis improborum insidiis, maximeque socia- 
listarum, qui mirificam quandam ac fallacem inopibus ostentantes 
humani convictus instaurationem, moliuntur cuncta miscere ac simul 
cum civili cultu religionem moresque labefactare. Ad huiusmodi 
refellendos errores plurimum conferet si optimus quisque de clero 
ac populo, hortatu vestro, aeterna inculcet, verbis scriptisque eden- 
dis, christianae sapientiae principia, quae quidem in usum deducta, 
perpetuo cum virtutum laudes tum prosperitatem civitatibus pepere- 
runt. De optato autem vestro, ut scilicet consuetudo renovetur cele- 
brandi inter nationes Eucharisticos Conventus, id profecto pastorali 
sollertia vestra dignum est; etenim nihil magis conducit ad christianam 
gentium reconciliationem, quam diffusa usquequaque Sacramenti augusti 

religio, in quo ipse Rex pacificus, ab omnibus colitur, qui est via, 
veritas et vita: idcirco vehementer velimus ut hoc sanctum propositum 
ad effectum quam primum adducatur. Iamvero Nobis quoque, venera- 
biles fratres, res est in optatis pulcherrima, cum qua magnum coniun- 
gitur religiosum Helvetiae emolumentum. Probe nostis quam mirabiles 
praebeant utilitates ea clericorum collegia quae in urbe Roma a variis 
nationibus saeculorum cursu condita sunt: ex iis enim continenter 
sacerdotes optimi, a scientiis et pietate- instructi, alii ex aliis in patriam 
revertentés, ad fovendum augendumque in suis civibus una cum fide 
singulare quoddam studium erga Apostolicam hance Sedem magnopere 
conferre consueverunt: erga eam, inquimus, Romanam Ecclesiam ad 
quam, ut ipsi recte scribitis, sancto Irenaeo admonente, propter potio- 
rem principalitatem necesse est omnem convenire ecclesiam. Verum in tam 
egregio exterorum iuvenum tamquam sacro certamine, helvetici omnino 
desiderantur alumni, qui quidem, ut ceteri, sub ipsis Pontificis Summi 
oculis atque hac in sede christianarum antiquitatum celeberrima, rite 
ad omne studiorum genus instituantur. Valde igitur instetis oportet, 
venerabiles fratres, ut sacrum Helvetiorum Seminarium per vos Romae 
excitetur, in quo, Episcoporum auspicio ductuque, moderante autem 
helvetico Rectore ab eisdem designando, bonae spei adulescentes, ex 
variis istis dioecesibus nationibusque, altiores ediscant philosophiae, 
theologiae iurisque canonici disciplinas, et quicumque de clero vestro 
fortasse Urbem petent, hospitio amice recipiantur. Ad rem gerendam, 
occasio datur, si unquam alias, praeclarissima; dum Nosmetipsi, qua 
sumus erga vestrates voluntate propensa, pro viribus id coeptum iuvare 
parati sumus; dum restituta per hos dies, uti audistis, apud vos Lega- 
tione Apostolica, arctior officiorum ac necessitudinum cursus Nobis 
cum ista Republica feliciter intercedit, et denique boni omnes, utpote 
a belli detrimentis incolumes, promptiores forent huiusmodi instituto 
opitulari. Itaque res tota, post Deum, navitati industriaeque vestrae com- 
mendata est: quae quidem cum Nobis sit probe cognita, laeti futurum 
esse confidimus ut saluberrimum coeptum actuose perficere ne dubitetis. 
Atque opportuna auxilia a Deo vobis implorantes, in auspicium caele- 
stium munerum itemque ut praecipuae benevolentiae Nostrae pignus, 
vobis, venerabiles fratres, universoque clero ac populo unicuique vestrum 
concredito, apostolicam benedictionem amantissime impertimus. 

Datum Romae apud sanctum Petrum, die xxv mensis augusti mcmxx, 
Pontificatus Nostri anno sexto. 

ACTA 8S. CONGREGATIONUM 


SACRA CONGREGATIO CONSISTORIALIS 


PROVISIO ECCLESIARUM 


Decretis S. Congregationis Consistorialis, Ssftus Dominus Noster 
Benedictus Pp. XV has, quae sequuntur, ecclesias de proprio pastore 
providit, scilicet: 


28 iunit 1920. — Titulari episcopali ecclesiae Cidyessensi praefecit 
R. P. D. Natalem Gabrielem Moriondo, hactenus episcopum Cuneensem. 

28 iulii. — Titulari archiepiscopali ecclesiae Cabasitanae R. P. D. 
Alexium Lemaitre, hactenus episcopum Sitifensem et vicarium aposto- 
licum Saharensem, eumque deputavit in Coadiutorem R. P. D. Barto- 
lomaei Clementis Combes, archiepiscopi Carthaginensis. 

30 iulii. — Cathedrali ecclesiae Ebroicensi R. Dium Constantinum 
Chauvin, vicarium generalem Rimi Episcopi Vallis Vidonis. 


SACRA CONGREGATIO CONCILIT 


TOLETANA Er ALIARUM 


SERVITII CHORALIS 
Die 10 iulit 1920 

Species ractr. — In Hispania vetus consuetudo, plus quam cente- 
naria, retinet tamquam residentes ad effectus lucrandi praebendae fru- 
ctus, eos omnes beneficiarios chorales, qui una etiam tantum hora 
canonica quovis die choro assistant. Hinc est, ut hi omnes, qua die 
uni etiam tantum chorali horae intersunt, lucrentur fructus praebendae 
diei respondentes et distributiones respondentes horae praesentiae, amit- 
tentes itaque solas distributiones respondentes horis absentiae. 

Promulgato nuper Codice, plura dubia exorta sunt circa valorem 
praefatae consuetudinis et circa consectaria, quae ex varia resolutione 

huius quaestionis sunt deducenda. Dubia haec ad S. Sedem deferre 
merito voluerunt Emus Archiepiscopus Toletanus et Episcopus Legio- 
nensis, tum ut authentica haberetur decisio, cui omnes varie sentientes 
stare deberent,tum ut quaestiones huiusmodi, nimio forsan ardore exa- 
gitatae, quiescerent tandem et non eo usque devenirent ut pax et con- 
cordia in clero servanda detrimentum aliquod pateretur. 

Plura ad rem in utriusque Antistitis litteris exponuntur, quae tamen 
omnia pendunt ex praeiudiciali quaestione de valore enunciatae memo- 
rialis consuetudinis. Super his itaque exquisitum est votum Consultoris, 
qui rem universam breviter et dilucide confecit. Praestat igitur idem 
votum ex integro subnectere. 


Votum Consuttoris. —I. De exsistentia istius consuetudinis et de 
eius antiquitate non est ambigendum. Non solum enim eam nobis 
testatur Emus Archiepiscopus Toletanus, sed de ea iam loquuntur tam- 
quam de consuetudine ab antiquo tempore vigente antiquiores canoni- 
stae, ut Reiffenstuel (+ 1703), Garcia (+ post ann. 1613) et alii. 

Antiquiores hi Doctores eam validam habuerunt. Sufficiat testem 
adducere Reiffenstuel, qui (in 1. III, tit. 4, n. 112) scribit: « Addit Theo- 
« dosius Rubeus (Disceptationes forenses Stephani Gratiani, c. 298), quem 
« refert Barbosa (De off. et pot. Episc., p. Ill, all. 53, n. 133), quod cano- 
< nici non possint iuvari aliqua consuetudine, quin teneantur omnibus 
« septem horis inservire. Verum Garcia (De benef., p. III, c. 2, n. 330) 
« asserit istud non servari, nec esse receptum in Hispania, in cuius 
< ecclesiis communiter lucrifit grossa seu praebenda residendo una hora: 
« quae consuetudo videtur valere (Caesar de Grassis, decis. 116, n. 8), 
« et potest sustineri (inquit Garcia, cit. num. 330), saltem dum per supe- 
«riorem aut per Capitulum non sit aliud ordinatum ». - Et hoc, ut 
bene advertit hic Reiffenstuel, a Garcia adscribitur facto, quod in Hi- 
spania Conc. Tridentinum in hoc puncto non fuerit receptum. Garcia 
enim admittit omnino doctrinam communem in hypothesi non exsi- 
stentis consuetudinis, secundum quam ad computandos dies residentiae 
requiritur ut beneficiarius intersit integro officio diei et omnibus horis 
canonicis. [mo affirmat hoc idem constare ex Concilio Tridentino et ex 
pluribus declarationibus S. Congr. Concilii quas allegat, sine mentione 
tamen mensis et anni. Ex allegatis autem his responsionibus una 
est, in qua dicitur: « Interessentia, de qua in hoc. decreto, debet esse 
« in omnibus diebus et horis officiis divinis interesse et inservire, prae- 
«terquam in tribus mensibus singulorum annorum, nisi Ecclesiae 
« constitutiones longius servitii tempus requirant » (loc. cit., n. 325). 

Addit autem (loc. cit., n. 329): « Quin imo amplius voluit S. Congregatio 
«non valere statutum seu consuetudinem, ut praebenda vel grossa 
« lucrifiat interessendo una vel duabus horis aut minori tempore novem 
«mensium, ut in declarationibus sequentibus: “ Non.,valet statutum, 
«ut una hora vel duabus interessentes lucrentur massam grossam 
« sive praebendam, amissis distributionibus quotidianis ,, ». 

Quanti autem facienda sit ratio a Garcia hic adducta ad cohone- 
standam praxim hispanicam, Concilium scilicet Tridentinum quod ad 
hoc punctum non fuisse ea in regione receptum, non iuvat hic multis 
disputare. Unicum enim habere videtur sensum probabilem, aut melius 
non illico improbandum, eam scilicet valere vi contrariae consuetudinis. 
Verum advertendum est, « consuetudinem abessendi a choro utpote 
« adversam chorali disciplinae, nullius roboris esse saepe saepius cen- 
« suisse S. Congregationem », ut asserit Pallottini (Collectio v. Canonici, 
§ 9, n. 201). Quare videtur optimo iure potuisse scribere de Herdt (Praxis 
capitularis, c. 28, § 8, III): « Quapropter qui quolibet die alicui horae 
« culpate non intererit, reputabitur absens ea ipsa die quoad mulctam 
« fructuum suae praebendae, quamvis lucretur distributiones pro ceteris 
« horis quibus praesens erit ». 

Relinquendo autem nunc antiquam disciplinam, et considerationem 
nostram ad praescripta Codicis convertendo, videndum breviter est, quid 
secundum ea de praxi hispanica sit sentiendum. 

Porro habemus canonem 414 praescribentem omnes chorales bene- 
ficiarios debere divina officia, quae comprehendunt psalmodiam hora- 
rum canonicarum (omnium profecto) et celebrationem cum cantu Missae 
conventualis (c. 413), in choro persolvere singulis diebus: « Omnes et 
« singuli qui chorale beneficium obtinent, tenentur in ipso choro divina 
« officia persolvere singulis diebus, nisi servitium per turnum a Sede 
« Apostolica aut fundationis legibus fuerit indultum ». 

Habemus praeterea canonem 1475, § 1, in memoriam revocantem 
et positiva lege confirmantem praeceptum, lege ipsa naturali vigens, 
debere beneficiarium onera beneficio annexa, ad quae explenda fruitur 
iuribus beneficialibus et praebenda, fideliter adimplere: « Beneficiarius 
« tenetur peculiaria onera beneficio annexa fideliter adimplere et prae- 
« terea canonicas horas quotidie recitare ». 

Certum pariter est beneficiarios ad residentiam obligatos attento 
antiquo iure, non censeri residentes, nisi officia beneficio annexa persol- 
verint, quum ab ipsis non materialis quaelibet residentia, sed formalis 
requiratur. Antiquum hoc ius nedum a Codice immutatum fuerit, dicen- 
dum est confirmatum, si attendamus ad praescripta canonis 6, nn. 2-4. 

Ex his omnibus facile deducitur et evidenter beneficiarios cho- 
rales, qui hispanicam praxim sequuntur, ad mentem iuris, etiam Codi- 
cis, non esse habendos veluti residentes; eos proinde, attento iure 
communi, incurrere poenas non residentium, quae a Codice feruntur 
in can. 2381. 

Excusari autem ab his sequelis unice possunt ratione consuetudinis. 
Quare tota quaestio ad valorem istius consuetudinis restringitur. Prae- 
scindamus a quaestione num consuetudo haec ad normam antiqui iuris 
legitima dicenda esset; supervacaneum enim esset hoc quaerere. Certe 
si illegitima esset habenda, ne suspicari quidem potest eam a Codice 
robur ‘obtinuisse. 

Supponamus igitur praxim istam usque ad Codicem fuisse legiti- 
mam, et inquiramus, an, Codice promulgato, in sua legitimitate et vi 
manere dicenda sit. De consuetudinibus canonibus contrariis, quae ante 
Codicem vigebant, agit canon 5, qui eas in duplicem classem disper- 
titur: in eas scilicet, quae a Codice reprobantur, et in eas, quae non 
reprobantur. Hae, si centenariae sint vel immemoriales, possunt ab Or- 
dinario tolerari, quando is existimet non posse eas facile submoveri; 
illae corrigendae sunt, licet immemoriales. 

Consuetudo, de qua hic agitur, pertinetne ad primam vel ad alte- 
ram classem? Et puto dicendum pertinere ad primam seu ad consue- 
tudines reprobatas. Habemus enim canonem 418, qui statuit: « Repro- 
« bata contraria consuetudine, canonici ac beneficiarii quotidiano choro 
« adstricti, possunt singuli abesse tres tantum menses in anno, sive 
« continuos sive interpolatos, dummodo propriae eécclesiae statuta ayt 
« legitima consuetudo servitium diuturnius non requirant ». Porro, ut 
ex dictis patet, ad legitimam residentiam seu praesentiam non sufficit, 
ut quis uni vel alteri horae intersit, sed necesse est ut integre choro 
inserviat, idest ut divina officia, omnia scilicet, in choro persolvat ad nor- 
mam canonis 414. Consuetudo autem, de qua quaeritur, permittit ut 
habeantur residentes ii quoque, qui hoc non praestant et consequenter 
ad normam iuris non sunt tales, et proinde permittit ut de facto cano- 
nici et beneficiarii absint (in sensu iuris) ultra tres menses. Huiusmodi 
autem consuetudo in Codice reprobatur. Est igitur adnumeranda iis, 
quae, ut loquitur canon 5, tamquam iuris corruptelae corrigendae sunt. 
Hine post Codicem sequentes antiquam praxim habendi sunt tanquam 
non residentes, et incurrunt poenas, de quibus in can. 2381. 

Quare ad principalem quaestionem ab Emo Archiepisc. Toletano 
et ab Episcopo Legionensi propositam respondendum censeo Negative, 
idest eam consuetudinem non posse amplius servari. 

Il. Ex huius principalis quaestionis solutione prona fit via ad sol- 
vendas alias, quae sunt veluti accessoriae et consequentiales, ac sum- 
matim ita expediri possunt. 

Quaeritur in primis utrum poenae canonis 2381 teneant etiam eum, 
qui residentiam non fovit ex causa non graviter culpabili et proinde 
materialiter potius quam formaliter deliquit. - Responsio facilis est. Vel 
causa absentiae (quin recolam Pontificium indultum) admittitur a iure 
tamquam excusans a servitio chori (cfr. cc. 420 et 421), et tune nulla 
difficultas; lex ipsa decernil quid absens huiusmodi lucretur, quid amit- 
tat in casu. Vel a iure non admittitur; tunc habebitur externa legis 
violatio. « Posita autem externa legis violatione, dolus in foro externo 
« praesumitur, donec contrarium probetur » (c. 2200, § 2); si autem 
dolus praesumitur, quum dolus sit deliberata voluntas violandi legem 
(c. 2200, § 1), praesumitur delictum. Erit igitur talis absens poenis 
obnoxius, quousque non probat defectum seu absentiam deliberatae 
voluntatis violandi legem. 

Aliud dubium est, num illegitime absens retinere possit fructus 
respondentes privatae recitationi officii divini aliisque oneribus. - Du- 
bium videtur fundari in sententia quorumdam (D’Annibale, Summ., II], 
180), secundum quam «canonici quoad fructus, beneficiatorum, quoad 
« distributiones quotidianas, choralium iure censentur ». Ex quo conse- 
quens est ut, quemadmodum de beneficiatis dicitur (cfr. Lehmkuhl, 
Theol. mor., ed. X, II, 640), eos, quando praeter recitationem officii alia 
onera beneficio annexa sunt, partem tantum fructuum beneficii propter 
neglectam recitationem amittere, idem de choralibus dicendum sit. Ve- 
rum etiam admisso, in praesenti quoque disciplina Codicis idem dicen- 
dum esse, quod non est extra dubium (cfr. c. 1475, § 2): advertendum 
est, hic agi de poena a lege statuta. Porro « leges ecclesiasticae (etiam 
« poenales) intelligendae sunt secundum propriam verborum significa- 
« tionem in textu et contextu consideratam » (c. 18). lam age poena 
canonis 2381 clarissimis verbis enunciatur. « Eo ipso, dicit canon (ille- 
« gitime absens) privatur omnibus fructibus sui beneficii vel officii pro 
« rata illegitimae absentiae ». Si igitur lex dicit illegitime absentem pri- 
vari omnibus fructibus pro rata absentiae, nulli sunt fructus excipiendi. 
Nec mirum debet esse talem absentem privari omnibus fructibus, etsi 
recitationi divini officii privatim satisfecerit. Agitur enim hic de poena. 
Poena autem « est privatio alicuius boni ad delinquentis correctionem 
«et delicti punitionem a legitima auctoritate inflicta » (c. 2215); pri- 
vatio vero dicit ablationem seu ademptionem alicuius rei, quam quis 
habet. Nemo enim privatur aut privari potest re, qua caret. Hinc est 

quod illegitime absens, recitando privatim horas canonicas, beneficii 
fructus suos fecit; iis autem privatur in poenam. Si contra, horas non 
recitasset, fructus suos non fecit (c. 1475, § 2), quibus proinde privari 
non posset, sed eos non ratione poenae, verum ratione iustitiae com- 
mutativae restituere deberet, secundum modum a lege praescriptum. 

Quare ad hoc dubium respondendum censeo: Negative. 

Tertium dubium est utrum illegitime absens, antequam beneficio 
privetur, retinere sibi possit portionem quamdam ab Ordinario desi- 
gnandam et ad eius sustentationem necessariam. Porro illegitime absens 
privatur quidem omnibus fructibus, sed pro rata absentiae. Cesset igitur 
ab illegitima absentia et lucrabitur fructus; si ab ea non cessat et in sua 
contumacia persistit, non video cur ei succurrendum sit concessione 
alicuius partis ex fructibus. Si vero Ordinarius perveniat usque ad pri- 
vationem beneficii, tunc memoria retinenda est communis canonistarum 
doctrina, quam Wernz (us eccl., VI, 117) desumptam ex Stremler (Traité 
des peines ecclésiastiques, pag. 33) sic exponit: « Quum paupertas cogat 
« ad turpia, iudex ecclesiasticus, qui clericum suo beneficio privavit, 
« curare debet, ut clerico isti sufficiens quaedam alimentatio submini- 
« stretur, v. gr. in domo correctionis vel demeritorum; secus enim pri- 
« vatio beneficii aequipararetur poenae capitali per inediam infligendae. 
« Quae poena capitalis a foro ecclesiastico omnino aliena est. Cetero- 
« quin ne ista quidem alimentatio concedenda est contumacibus, quam- 
« diu illi in sua contumacia perseverant ». Quae omnia coneordant cum 
doctrina Codicis in can. 2299, § 3; 2303, § 2; 2304, § 2. 

Quare ad dubium respondendum videtur: Negative. 

Quartum dubium est: Utrum absentiae tempus sit per dies suppu- 
tandum, non per horas canonicas; et quot dies illegitimae absentiae 
requirantur ut quis irresidens censeatur ac contra eum procedi possit 
ad normam can. 2168-2175. 

Quod ad primam partem dubium iam resolutum fuit ab hac S. Con- 
gregatione in Aquilana, 17 iun. 1594, in qua censuit: « Ad constituen- 
«dum servitium novem mensium non esse colligendas punctaturas, 
« quasi ii, qui novem punctaturarum ex duodecim, quae ex servitio 
« totius anni conflantur, deserviendo tulerint, servitio novem mensium 
« debito satisfecerint; sed ipsos dies residentiae et servitii, sive continui 
« fuerint sive interpolati, numerandos esse, ut numerum compleant dicto- 
«rum novem mensium » (cfr. Ben. XIV, Inst. 107, n. 32). 

Porro nulla videtur ratio cur ab hac responsione, quae statuit praxim 
ordinariam S. Congregationis, sit recedendum in casu. Nam, quamvis 
perraro S. Congr. concessit (in Mexicana, 18 martii 1854) ut vacationis 

tempus a chorv non per dies sed per horas canonicas supputaretur, 
quin tamen vacatio ultra tres menses protrahi valeret, non obstante 
contraria quavis consuetudine (cf. Pallottini, Collectio, v. Canonici, § 9, 
n. 200); id factum semper fuit in raris illis casibus ob peculiares ratio- 
nes, praesertim ob penuriam cleri, quae in Hispania non verificantur. 

Quod ad alteram partem attinet, evidens est nihil aliud requiri nisi 
absentia illegitime protracta ultra tres menses; quo in casu statim pro- 
cedi potest, servatis tamen praescriptis canonum 2168-2175. 

Quare ad dubium respondendum censeo: Quoad 1” partem stetur 
decisioni S. Congr. in Aquilana, 17 iun. 1594; quoad 2™ partem: statim 
a completo tertio mense absentiae, servato tamen procedendi modo 
praescripto in cc. 2168-2175. 

Quintum tantum est dubitm, num illegitime absens teneatur fru- 
ctus restituere ante sententiam declaratoriam quoque; et an capitularia 
statuta praescribere possint cum approbatione Ordinarii fructus traden- 
dos esse fabricae ecclesiae in toto vel in parte. 

Quod ad primam partem puto, saltem secundum disciplinam Codicis, 
respondendum esse affirmative. Ratio est praescriptum canonis 2232, § 1, 
ex quo poena latae sententiae, qualis est ista, reum delicti conscium 
statim tenet in utroque foro, et ad hoc non est necessaria sententia 
declaratoria, nisi in casu, quo reus poenam subire non posset sine 
infamia. Quae exceptio in casu nostro locum habere non potest, quum 
de re publica et manifesta agatur. Dixi: saltem secundum disciplinam 
Codicis. Nam antiquo iure fuit quaedam discrepantia inter Doctores. 
Nonnulli enim ad applicationem poenae semper necessariam dixerunt 
sententiam saltem declaratoriam. Hos sequitur D’Annibale (I, 309), qui 
dicit: « Poenae positivae non tenent ante sententiam iudicis, etsi in 
« lege cautum sit ut incurrantur ipso facto, ipso iure, immo etiam nulla 
« declaratione praemissa ». At eliam in antiquo iure praeferenda fuit 
sententia contraria, quae a Suarez communis dicebatur, et secundum 
quam non requirebatur sententia declaratoria (quando tamen verba 
legis essent perspicua) etiam quando agebatur de legibus praecipien- 
tibus actiones afflictivas corporis, quamvis, ut advertit Suarez (De leg., 
c. 7, n. 6): « Ordinarie non solent cogi homines per solas leges ad 
« huiusmodi actiones, licet non repugnet obligari... et harum legum 
«exempla non habemus in iure civili vel canonico»: multo autem 
magis in legibus imponentibus pecuniarias poenas, in quibus, ait idem 
Suarez (loc. cit.,n.7), « facilius potest haec obligatio imponi, quia ex genere 
« suo leviores sunt et sine dedecore vel infamia impleri possunt ». Quam 
sententiam, ut patet ex dictis, Codex noster recepit. Quare quum in 

can. $381, § 1 dicatur: « Eo ipso privatur omnibus fructibus, » etc., nulla 
exspectanda erit in casu sententia declaratoria. 

Quod ad secundam partem advertendum est Codicem statuere in 
citato canone illegitime absentem fructus, quos restituere debet, tradere 
debere Ordinario, « qui ecclesiae vel alicui pio loco vel pauperibus 
« distribuat ». Potest igitur Ordinarius, si vult, eos applicare fabricae 
ecclesiae, sed liber est eos aliter etiam distribuere intra limites a Codice 
eius electioni assignatos. Porro non video qua ratione et quo iure haec 
electionis libertas ab Ordinario auferre possint statuta capitularia, etsi 
approbentur ab Ordinario, qui hoc modo restringeret potestatem suorum 
successorum. Quare ad hance partem respondendum censeo negative. 


Resocutio. - Die 10 iulii 1920, propositis, in plenariis S. Congrega- 
tionis Concilii comitiis, in Palatio Apostolico Vaticano habitis, infrascri- 
ptis dubiis nimirum: 

I. Utrum sustineri, vel tolerari, possit centenaria et immemorabilis 
hispanica consuetudo lucrandi fructus praebendae quotidianos, etiamsi 
una tantum vel duabus horis canonicis praebendatus choro assistat in 
die naturali vel liturgico. 

Il. Utrum Codicis canon 2381 urgeat etiam in casu non residentiae, 
non graviter culpabilis, vel materialiter tantum, non formaliter, culpa- 
bilis ac notoriae. 

II. Utrum, post vigentem canonem 2381, Beneficiarius vel Canonicus 
illegitime absens retinere possit fructus respondentes privatae recitationi 
Officit divini. 

IV. Utrum, ex fructibus praebendae adhuc possessae, salvanda sit 
et a possessore (licet illegitime absente) retinenda portio quaedam ab Ordi- 
nario designanda et ad ipsius praebendati sustentationem sufficiens. 

V. Utrum, attentis Fabricarum indigentiis, possint statuta capitu- 
laria cum Ordinarii approbatione statuere fructus amissos esse Fabricae 
ecclesiae tradendos in toto vel in parte. 

VI. Utrum absentiae tempus sit per dies an per horas canonicas sup- 
putandum, et quoties dies illegitimae absentiae requirantur ut quis irre- 
sidens censeatur, ac contra eum procedi possit ad normam can. 2168-2175. 

VII. Utrum illegitime absens teneatur fructus restituere ante senten- 
tiam declaratoriam. 

Emi Patres respondendum censuere: 

Ad I. Negative. 

Ad II. Affirmative, dummodo ne concurrant causae excusantes iuxta 
can. 420, 421, vel Pontificium indultum. 

Ad IIL. Negative. 

Ad IV. Negative. 

Ad V. Standum dispositioni can. 1475, § 1, et 2381. 

Ad VI. Esse supputandum per dies integras et tempus illegitimae 
absentiae computari statim a tempore transacto trium mensium, seu 
alio, legitimae vacationis. 

Ad VII. Affirmative. 

Facta autem de praemissis SSmo Diio Nostro Benedicto Divina 
Providentia PP. XV relatione, per infrascriptum S. C. Secretarium, in 
Audientia diei subsequentis, Sanctitas Sua datas resolutiones in omni- 
bus approbare et confirmare benigne dignata est. 


I. Mort, Secretarius. 


SACRA CONGREGATIO DE RELIGIOSIS 


I 


LITTERAE CIRCULARES AD ORDINARIOS LOCORUM CIRCA EIUSDEM PERSONAE 
REPETITAM ELECTIONEM AD MUNUS MODERATRICIS GENERALIS IN CON- 
GREGATIONIBUS RELIGIOSIS ET ANTISTITAE IN MONASTERIIS MONIALIUM. 


Illme et Revihe Domine, 


Saepissime accidit, ut Moderatrices generales Institutorum, quae 
ex praescripto suarum Constitutionum ad plurium annorum periodum 
eliguntur, et iterum ad idem munus immediate eligi queunt, tertio 
etiam et pluries, suffragio capitulari expetitae, opus habeant recurrendi 
ad H. S.C. de Religiosis pro debita facultate obtinenda. 

Haec frequens regiminis protractio ultra tempus a Constitutionibus 
statutum aut permissum, minus opportuna videtur, praecipue cum ordi- 
narie munus Moderatricis generalis ad sex annos duret, ex quo fit ut 
eadem persona, iterum electa, per duodecim annos continuos regimen 
legitime tenere queat. Si vero faciliter permittantur ulteriores reelectio- 
nes, in cassum cedit finis Constitutionum, quae ad tempus regimen ab 
eadem persona in Instituto tenendum esse praescribunt, cui tempora- 
neitati tota Constitutionum compago innititur. Hinc fit ut non raro, ex 
nimis protracto regimine unius eiusdemque personae, non parvi mo- 

menti incommoda et detrimenta Instituto proveniant. Nec valet quod 
in pluribus religiosarum Congregationum Constitutionibus expresse 
dicatur etiam tertio Moderatricem generalem posse eligi, dummodo duae 
tertiae partes suffragiorum eidem faveant et S. Sedis confirmatio acce- 
dat; hoc enim ita intelligendum est, ut si aliquando ob graves causas 
eadem persona tertio aut ulterius nominari debeat, hoc fieri nequeat 
nisi adsint illae duae conditiones. Hinc retinendum est quod in casu 
occurrit vera inhabilitas ad huiusmodi munus; quoties autem inhabi- 
lilas aliqua ex iure habetur, causae graves ad dispensationem requi- 
runtur; unde simplex voluntas electorum aut idoneitas personae non 
est de se sufficiens ratio ad dispensationem obtinendam. Persona vero 
tali inhabilitate laborans non eligi, sed postulari canonice debet. 

Eadem sane animadvertenda sunt, servata debita proportione, circa 
electiones Abbatissarum, seu Antistitarum monialium, quibus per Con- 
stitutionem Gregorii XIII prohibitum fuit quominus ultra triennium 
regimen monasterii haberent; quamvis vero in Codice Iuris Canonici 
haec praescriptio confirmata haud fuerit, tamen ex Summi Pontificis 
mandato H. S. C. in Constitutionibus monasteriorum eam servari prae- 
cipit. Cum tamen in monasteriis electio peragenda est intra Communi- 
tatis membra, quae saepe pauca sunt, facilius causa ad dispensationem 
haberi poterit, ex defectu scilicet idoneae personae. 

Haec omnia revolvens animo SSmus D. N. Benedictus XV, ad 
praecavendos abusus, qui in hac re facile subrepere possunt, mandatum 
dedit monendi singulos Ordinarios locorum, quibus cura incumbit prae- 
sidendi electionibus sive Moderatricis generalis in capitulis Congrega- 
tionum, sive Antistitarum in monasteriis monialium suae dioecesis, ut 
de praefata inhabilitate electrices doceant, et si quando certiores fiant 
capitulares in eamdem personam ultra tempus a Constitutione per- 
missum suffragium esse laturas, inquirant de specialibus et gravibus 
causis, quae postulationem exigere videantur, et moneant vocales Se- 
dem Apostolicam difficilem omnino se praebere ad huiusmodi gratiam 
concedendam. Insuper noverint oportet, postulationem nonnisi perpensis 
mature causis admitti, quae proinde per litteras ab Ordinario ipsi San- 
ctae Sedi exponi debent. Quod sane non modicum tempus requirit et 
certum incommodum affert capitularibus, quae responsum exspectare 
debent antequam ad ulteriora procedere possint. 

Si quando tamen causae ita graves adsint, quae eiusdem personae 
electionem exigant ultra tempus in Constitutionibus permissum, Ordi- 
narius, dispensationis obtinendae causa, petitionem ad Sacram Congre- 
gationem mittat, in qua clare et distincte referat, quot scrutiniis fuerit 

postulatio completa, quotve suffragia ex numero capitularium electae 
faverint; praecipue rationes exponat quae talem reelectionem exigere 
videantur, addita quoque sua sententia. 

Interim omnia tibi fausta a Domino adprecor. 

Romae, ex Secretaria Sacrae Congregationis de Religiosis, die 
9 martii 1920. 


THeoporus Carp. VALFRE pI Bonzo, 
Praefectus. 


Maurus M. Serafini, Ab. O. S. B., 
Secretarius. 


II 


Decreto S. C. de Religiosis, Ssthus Diius Noster Benedictus Pp. XV: 


26 iunii 1920. — Instituti Sororum Ancillarum Immaculati Cordis 
Beatae Mariae Virginis, cuius domus princeps in civitate vulgo Monroe, 
in dioecesi Detroiten., sita est, Constitutiones definitive approbavit. 


SACRA CONGREGATIO DE PROPAGANDA FIDE 


DECRETUM 


SUPER EXTENSIONE DELEGATIONIS APOSTOLICAE INDIARUM ORIENTALIUM AD 
REGIONEM BIRMANICAM. 


Quo aptius sollicita cura, quam hoc sacrum Consilium Christiano 
Nomini Propagando gerit de omnibus Indiarum Orientalium missioni- 
bus, exerceretur, opportunum iamdudum videbatur munera Delegati 
Apostolici ad Birmaniam quoque extendere, quae usque adhuc, variis 
de causis, a finibus Delegationis Apostolicae Indiarum Orientalium ex- 
clusa manserat. Itaque, sublatis nunc difficultatibus quae prius obstaculo 
fuerant, Emi Patres huius sacrae Congregationis de Propaganda Fide, 
in generalibus comitiis die 12 vertentis mensis iulii habitis, re mature 
perpensa atque attentis omnibus circumstantiis, quae nunc id suadent, 
statuendum censuerunt ut limites eiusdem Delegationis Apostolicae, 
quales ab anno 1884 constituti sunt, etiam ad Birmaniae integrae inclu- 

sionem extendantur. Quam Emorum Patrum sententiam, eodem die 12 
currentis mensis iulii-Sstho D. N. Benedicto div. prov. PP. XV ab infra- 
scripto sacrae huius Congregationis Secretario relatam, eadem Sanctitas 
Sua adprobare ratamque habere dignata est, atque praesens Decretum 
ea super re confici iussit. 

Datum Romae ex Aedibus sacrae Congregationis de Propaganda 
Fide, die 16 iulii, anno Domini 1920. 


G. M. Carp. van Rossum, Praefectus. 


L. S. 
C. Laurenti, Secretarius. 


SACRA CONGREGATIO RITUUM 


I 
TAURINEN. seu NOVARIEN. 


BEATIFICATIONIS ET CANONIZATIONIS SERVI DEl ANDREAE BELTRAMI, SACER- 
DOTIS PIAB SOCIETATIS SALESIANAE. 


Saeculo decimonono in finem vergente, Pia Salesianorum Societas 
a Ven. Ioanne Bosco instituta, novisque temporum necessitatibus et 
adiunctis apprime consona, exinde in varias orbis regiones propagata 
est. Alma mater filios et alumnos quos genuit et aluit, continuo Christo 
et Ecclesiae obtulit et offert in gloriam Dei proximique salutem. Ex 
his iucundo laetoque animo nunc ostendit Andream Beltrami, quem 
adhuc puerum in proprio ephebeo educavit, adolescentem in suam aggre- 
gavit familiam et sacerdotem integerrimum ac operarium pretiosum com- 
plexa est. In amoeno et salubri oppido Omegna, Novariensis dioecesis, 
die 24 iunii anni 1870, e piis honestisque parentibus Antonio et Catharina 
pariter Beltrami, Servus Dei natus‘est, dieque sequenti in ecclesia paro- 
chiali baptizatus. Infanti nomen Andreas imponitur in sacro fonte. 
Optima mater hunc filium, primogenitum suae foecunditatis et nume- 
rosae prolis, statim Iesu Christo et Beatae Mariae Virgini generoso 
corde devovit; atque aetate crescentem religione bonisque moribus insti- 
tuendum curavit. Adhuc puer, licet vivax, pietatis tamen et obedientiae 
specimen dedit, in pauperes quoque misericors opisque largitor visus 


S. Congregatio de Propaganda Fide 369 


est, dignusque habitus qui, vix decennis, praeter morem, ad sacram 
Synaxim admitteretur. Primis studiis cum ingenii et diligentiae laude 
expletis, anno 1883, die 24 octobris, inter akumnos Collegii S. Philippi 
in loco Lanzo cooptatur, ut litteras humaniores cum pietatis incremento 
addisceret, sub moderatoribus et magistris e Pia Societate Salesiana. 
Ab initio collegiali disciplinae insuetus aliquantulum obsistit, sed vix 
paterna superioris monitione correctus, libenter se subiicit. Mox selectis 
sodalibus S. Aloisii et Ssmi Sacramenti accenseri meruit, atque inter 
condiscipulos facile praestans, ad altiora vocatus apparuit. Huius voca- 
tionis exordium tribuitur sermoni quem illustris missionarius Salesianus, 
dein episcopali dignitate et sacra purpura ornatus, loannes Cagliero, 
habuit ad convictores de Christi apostolatu ad lucem Evangelicam et 
catholicam Fidem apud barbaras gentes propagandam. Quem sermonem 
mente recogitans et in corde revolvens, de statu vitae amplectendo Dei 
voluntatem clarius agnoscere studuit Andreas, tum interpositis exer- 
citiis spiritualibus, tum rogatis ad hoc piis doctisque viris atque ipso 
Ven. Ioanne Bosco, cui totius anteactae vitae confessionem peragere 
voluit. Eorum responsis et consiliis excitatus, divina opitulante gratia, 
novit et fovit suam vocationem, donec, absoluto curriculo gymnasiali, 
post autumnales vacationes domi peractas, de parentum et superiorum 
licentia, anno 1886, mense augusto, a Salesianis receptus est, et die 
29 septembris in tyronem adscitus, tandem die 4 novembris clericalem 
vestem induit. Sanctas regulas, quas ipse a superiore acceperat, cum 
salutari monito: « Fac hoc et vives » fideliter observans, a sociis nuncu- 
pabatur: Regula personificata. Teste novitiorum magistro, sodalibus in 
tyrocinio praestans, divinae gratiae sanctisque inspirationibus se doci- 
lem praebebat. Die vero secunda octobris anno 1887, coram Venerabili 
Fundatore Ioanne Bosco, humili laetoque animo perpetuam professio- 
nem emisit, ante et post eam ingeminans verba: « Quemadmodum 
« desiderat cervus ad fontem aquarum: ita desiderat anima mea ad te, 
« Deus ». Et alia: « Quam dilecta tabernacula tua, Domine virtutum: 
« concupiscit et deficit anima mea in atria Domini ». Tum in eiusdem 
loci Lyceo studiis philosophicis addiscendis non minus quam virtutibus 
augendis operam dedit solertem, sibi proposito in exemplum studiosae 
iuventutis patrono S. Aloisio Gonzaga. Eodem tempore quo discipulus 
etiam magister exstitit, inferiorem philosophiam tradens, simulque licen- 
tiam lycealem in regiis scholis, anno 1889, unanimi censorum suffragio, 
consequutus est. Deinceps, etiam e superiorum voluntate Regiae Uni- 
versitati adscriptus et studiis litterarum superioribus navans, Circulum 
Universitarium Catholicum, a Caesare Balbo nuncupatum, instituendum 

curavit. Insuper litteras docens novitios, sacras etiam disciplinas exco- 
lebat, ut se sacerdotio pararet. Inter haec electus fuit a secretis sacer- 
dotis Salesiani Czartoryski, principis poloni. Hisce officiis et laboribus 
debilitatus variisque infirmitatibus afflictus, anno 1891, e medicorum 
iudicio et superiorum iussu, sanitati recuperandae omnem curam inten- 
dere coactus est, salubribus in locis aptisque remediis adhibitis. Paulo 
post, viribus corporis nimis exhaustis, quum vix ulla spes esset vale- 
tudinis instaurandae, iidem superiores peculiarem Famulo Dei conso- 
lationem procurare studuerunt per ascensum ad sacerdotium, ut benefica 
Dei voluntas infirmitate corporis et sanctificatione spiritus in eo sanctum 
sacrificium et immaculatam hostiam offerente, melius aequiusque com- 
pleretur. Itaque, necessariis absolutis studiis, per varios sacri Ordinis 
gradus, tandem in privato sacello Instituti et fundatoris Ioannis Bosco, 
ab illo ipso per quem divinae vocationis initia susceperat, iam Prae- 
sule, loanne Cagliero, ad sacerdotium rite evectus est Dei Famulus, cum 
ingenti sui animi consolatione et laetitia, die octava ianuarii anno 1893. 
Sacerdos, corpore debilis, animo fortis, orationi et meditationi instabat 
et Sacro devotissime litando intimam cum Deo unionem servabat. Pecu- 
liari Fidei sensu et amoris affectu ferebatur in Ssthum Eucharistiae 
Sacramentum necnon in B. Mariam Virginem Auxiliatricem et in Angelos 
et Sanctos Tutelares. Quum praedicationis munus et sacramentorum 
administrationem exercere non posset, Dei gloriae atque animarum 
saluti provehendae satisfaciebat, quantum poterat, per aedificantium 
librorum evulgationem. Licet morbo, quem patienter toleravit per septem 
integros annos, afflictabatur, tamen scripsit sanctorum caelitum vitas, 
nempe Margaritae Mariae Alacoque (La sposa del S. Cuore), Francisci 
Assisiensis (Un Serafino in terra), S.Stanislai Kostka (L’amante di Maria), 
- lulii et Iuliani (Due fulgidi astri del secolo IV), loannae de Arc (La pul- 
cella d’Orléans), Ioannis B. de la Salle (Il fondatore dei Fratelli delle 
Scuole Cristiane), Liduinae (Jl modello degli ammalati). Edidit etiam 


opuscula litteraria, moralia et ascetica scilicet: Tommaso Moro (dramma), . 


Napoleone I (letture amene), L’aurora degli astri (la giovinezza di per- 
sonaggi illustri), Perle e diamanti (gli eroi cristiani), Il volere é potere 
(maniera facile di coltivar la virti), Massime di D. Bosco (raccolte dai 
suvi scritti). Praeter complures Dei Famuli epistolas, aliquae elucubra- 
tiones exhibitae sunt tantum incoeptae, quia ipse a morte praereptus 
fuit. Denique, labente mense decembri anni 1897, morbo ingravescente, 
extremos vitae suae dies praesentiens, confessione sacramentali expiari 
voluit; quin imo die 29 Sacrum piissime litavit, dieque sequenti, nempe 
trigesima, morbi angoribus oppressus et subitanea cordis commotione 

perculsus, spiritum Deo reddidit in loco Valsalice, apud Taurinensem 
urbem, in aetate viginti septem annorum. « Consummatus in brevi, 
explevit tempora multa hic noster Aloisius », haec erat vox moerentium 
sodalium. Post funus in ecclesia, praesente cadavere, rite peractum, exu- 
viae Servi Dei, ex parentum voluntate, recedentium a desiderio defuncti, 
qui sepeliri inter sodales petierat, ad nativum oppidum translatae sunt, 
ubi, iterato funere, in speciali familiae sepulcreto conditae, in pace 
quiescunt. Interim sanctitatis fama, quam Servus Dei adhuc vivens 
adeptus fuerat, post obitum magis clara, diffusa et perseverans, viam 
aperuit, ut super ea Processus Informativus Novariensis et alter Roga- 
torialis Taurinensis, auctoritate ordinaria, institueretur. Quibus absolutis 
et ad Sacram Rituum Congregationem transmissis riteque apertis, ser- 
vato iuris ordine, scriptis etiam Servi Dei revisis, quum nihil obstet 
quominus ad ulteriora procedi queat, instante Rho D. Dante Munerati, 
Piae Societatis Salesianae postulatore generali, communia vota ac preces 
Sacrorum Antistitum aliorumque virorum ecclesiastica vel civili digni- 
tate praestantium, ac praesertim ipsius universae Societatis et Instituti 
Sororum filiarum Mariae Auxiliatricis depromente, Emus et Rhus Diius 
Cardinalis Vincentius Vannutelli, Episcopus Ostien. et Praenestinus, 
Sacri Collegii Decanus et huius Causae Ponens ac Relator, in ordi- 
nariis Sacrorum Rituum Congregationis comitiis subsignata die ad 
Vaticanas aedes coadunatis, sequens dubium discutiendum proposuit: 
An signanda sit Commissio introductionis Causae, in casu et ad effectum 
de quo agitur ? 

Et Emi ac Rmi Patres sacris tuendis ritibus praepositi, post rela- 
tionem ipsius Emi Cardinalis Ponentis, audito etiam R. P. D. Angelo 
Mariani, Fidei Promotore Generali, omnibus perpensis, rescribendum 
censuerunt: Affirmative, seu signandam esse Commissionem introductionis 
Causae, si Sanctissimo placuerit. Die 27 iunii 1920. 

Facta postmodum de his Sanctissimo Domino Nostro Benedicto 
Papae XV per infrascriptum Cardinalem Sacrae Rituum Congregationi 
Praefectum relatione, Sanctitas Sua Rescriptum eiusdem Sacri Consilii 
ratum habens, propria manu signare dignata est Commissionem intro- 
ductionis Causae Servi Dei Andreae Beltrami, sacerdotis Piae Societatis 
Salesianae. Die 28, eisdem mense et anno. 


4 A. Carp. Vico, Ep. Portuen. et S. Rufinae, 
S. R. C. Praefectus. 


Alexander Verde, Secretarius. 


j 

DUBIA 


Repropositis dubiis in Decreto S. R. C. De quibusdam Episcoporum 
privilegiis, diei 26 novembris 1919 contentis (I, 5-[V, 1; Acta Ap. Sedis, 
an. 1920, n. 5); nimirum: 


I. - Num usus mitrae argenteae cum laciniis item argenteis, pro 
simplici mitra damascena vel linea cum rubeis laciniis, sicubi ab aliquo 
Episcopo invectus fuerit, tolerandus sit. 

il. - Fierine debeat Episcoporum Missae solemni pontificali adsi- 
stentium, thurificatio statim ante incensationem presbyteri et diacone- 
rum paratorum, qui Episcopo celebranti adsistunt? 

Et sacra rituum Congregatio, exquisito specialis Commissionis voto, 
expositis dubiis ita respondendum censuit: 

Ad I: Negative, inata Caeremoniale Episcoporum (lib. [, cap. XVII, 
num. 1). 

Ad II: Servetur Caeremoniale Episcoporum (lib. I, cap. XXIII, nn. 27 
et 28). 

Atque ita rescripsit et declaravit. Contrariis non obstantibus qui- 
buscumque. 

Die 9 iulii 1920. 


& A. Carp. Vico, Ep. Portuen. et S. Rufinae, 
S. R. C. Praefectus. 


L. S. 
Alexander Verde, Secretarius. 

ACTA TRIBUNALIUM 


SACRA ROMANA ROTA 


PARISIEN. 


NULLITATIS MATRIMONII (LE FORTIER-TOPOUZIAN) 


Benedicto Pp. XV feliciter regnante, Pontificatus Dominationis Suae 
anno quarto, die 4 aprilis 1919, RR. PP. DD. Aloisius Sincero, Ponens, 
Fridericus Cattani-Amadori, Petrus Rossetti, Auditores de turno, in causa 
Parisien. - Nullitatis matrimonii, inter Eugeniam Le Fortier, actricem, 
repraesentatam per legitimum procuratorem D. Henricum Benvignati, 
advocatum, et loannem Baptistam Topouzian, conventum, interveniente 
et disceptante in causa Vinculi Defensore huius S. Tribunalis, hanc tule- 
runt definitivam sententiam. 


Eugenia Le Fortier die 10 iulii 1910 matrimonium contraxit cum 
loanne Baptista Topouzian, natione armeno, in ecclesia S. Honorati 
vulgo Eylau, Parisiis. 

Vita coniugalis per tres annos circiter duravit, demum, ea abrupta 
sine reconciliationis spe, Eugenia apud matrem suam se recepit. Prae- 
habito vero civili, ut aiunt, divortio, Eugenia supplici libello, dato die 
15 aprilis 1917, a Curia Parisiensi petiit declarationem nullitatis sui matri- 
monii ex capite vis et metus, ac favorabilem obtinuit sententiam, latam 
die 23 aprilis 1918. 

Appellante vero Defensore Vinculi Curiae Parisiensis ad Sanctam 
Sedem, causa nunc definienda venit sub consueto dubio: An constet de 
matrimonii nullitate in casu. 


lus quod spectat. - Quum notissima sint iuris principia circa vim 
et metum, seu coactionem moralem in ordine ad matrimonii validita- 
tem, sufficial recolere ex iure decretalium, atque ex constanti iurispru- 
dentia et doctrina canonica matrimonium esse invalidum si contrahatur 
ex metu gravi et iniusto, directe incussu ab extrinseco ad extorquen- 
dum consensuin matrimonialem; item et speciem illam metus, quae 
vocatur reverentialis, dirimere matrimonium, si ex circumstantiis prae- 

sertim et adiunctis metus evadat gravis et vere qualificatus, atque 
ceterae concurrant conditiones ad metum gravem in genere requisitae. 
Quae cum trita sint in foro nostro, supervacaneum est auctoritates 
afferre et congerere. 


Factum quod attinet. - Enarrat porro actrix sibi renuenti ac relu- 
ctanti a patre propositum et impositum fuisse Baptistam Topouzian in 
sponsum atque ad matrimonium cum eo contrahendum coactam fuisse 
gravibus minis: « Mon pére me menagait, si je n’épousais pas Monsieur 
« Topouzian, de me mettre a la porte. La premiére fois, je n’ai pas trop 
«pris cette menace au sérieux; mais il la répéta plusieurs fois avec 
« une telle insistance, me prenant par le bras et me serrant fortement, 
« étant trés en colére, que je me rendis compte que c’était trés sérieux 
« et qu'il le ferait comme il me le disait. J’étais trés jeune alors, n’ayant 
« jamais quitté mes parents, sans expérience de la vie, et j’étais effrayée 
« a la pensée d’étre jetée seule dans Paris pour chercher les moyens 
« de subsister. Quant 4 ma mére, elle soutenait mon pére, disait qu'il 
« avait raison, pensant d’ailleurs que dans cette situation il valait mieux 
« pour moi que je sois mariée ». 

Cum igitur actrix asserat matrimonium sibi impositum fuisse: 1° pa- 
tris imperio, imo 2° et gravibus minis, videndum est utrum actricis affir- 
mationes ex actis comprobentur necne. 

Iamvero primo quidem Robertus Le Fortier, frater actricis, et Maria 
Falck, actricis soror, utrumque sub fide iuramenti confirmant. Nam Ro- 
bertus Le Fortier deponit quoad primum, seu quoad patris imperium: 
« L’iimpression que pouvait donner ma sceur était celle d’une jeune fille 
« se soumettant au sacrifice que lui commandait son pére, par crainte 
«de voir sa mére souffrir par suite de son refus... Ma sceur a eu seu- 
« lement a subir de paroles dures de la part de mon pére ». Quoad 
minas vero: « Comme menace, mon pére dit 4 ma secur que si elle 
« refusait de se marier, il supprimerait tout subside a l’entretien de son 
« foyer: ce qui était réduire sa mére a la détresse ». Item Maria Falk, 
quoad patris imperium: « Mon pére poussait 4 ce mariage parce qu’ainsi 
« il n’aurait plus la charge de ma sceur... Ma mére n’aurait pas poussé 
« ma scur a ce mariage s'il n’y avait pas eu la volonté de mon pére, 
« exigeant cette union pour des motifs intéressés ». Quoad minas vero: 
« Oui, mon pére a menacé ma sceur de ne plus subvenir a ses besoins, 
« si elle n’acceptait pas cette union. Et devant moi, mon pére fit, un 
« jour, une scéne trés violente 4 ma sceur, lui disant que dorénavant 
« elle n’aurait plus 4 compter sur lui si elle refusait ce mariage ». 

Ipse autem actricis pater, Gabriel Le Fortier, explicite admittit datum 
imperium, et implicite saltem minas illatas. Quoad imperium enim con- 
fessus est: « Elle (Eugenia) était trés douce et trés obéissante 4 mes 
« ordres: elle n’aurait jamais osé se revolter. Elle a manifesté beaucoup 
« de chagrin, mais rien ne m’arrétait. Je voulais faire son bonheur et 
«je ne voulais pas la laisser seule dans une chambre, moi partant 
« ailleurs pour créer un nouveau ménage... J’aimais ma fille, j’étais trés 
« sevére pour elle comme pour tous les autres: il fallait qu’on obéisse ». 
Ipsas quoque minas illatas implicite saltem admisit: « J’ai dit a ma fille 
« que, pour des raisons que je n’avais pas 4 lui exposer, il fallait qu’elle 
« se marie, et quitte la maison... Je ne voulais pas la laisser seule dans 
« une chambre, moi partant ailleurs », etc. « J’étais d’autant plus absolu 
« pour elle, je le répéte, qu’il m’en aurait trop cofité de la laisser seule 
« dans une chambre, aux prises avec la vie... Les sceurs sont interve- 
« nues auprés de moi pour empécher ce mariage. Je leur ai repondu 
« que pour des raisons qui m’étaient personnelles, je voulais quitter 
« la maison, et je ne voulais pas laisser leur sceur seule, sans moyens 
« d’existence ». 

Circumstantiae quoque et adiuncta confirmant metum gravem et 
iniustum a patre filiae incussum ad extorquendum suum consensum in 
matrimonium impositum. 

Primo quidem impellens et turpissimum erat motivum, quo pater 
ducebatur ad cogendam filiam ut matrimonio consentiret. Ipse enim 
volebat se liberare a filia, ut liberius posset adhaerere amasiae, a qua 
et filios habebat, quemadmodum ex infra relatis constat. « Je voulais 
«me débarasser du dernier des quatre enfants, qui me restait de mon 
« premier lit. Je voulais, par la suite, me consacrer davantage et com- 
« plétement aux enfants du second lit ». Et Gabriel Le Fortier: « Le 
« motif était une question personnelle de mon pére qui, voulant quit- 
« ter le domicile conjugal pour vivre avec une autre femme, de: qui il 
«avait des enfants, voulait, en mariant mes sceurs, diminuer le cété 
« odieux de l’abandon de sa famille. Mon pére n’aimait plus ses enfants 
« légitimes ». 

Pater actricis erat durae indolis et cervicis. Ita Clementia Le For- 
tier, eius uxor: « Mon mari était un homme trés ferme: il ne disait 
« rien chez nous. Ses enfants n’étaient pas en confiance avec lui. En 
« paroles, il était bref et sevére avec eux ». Et Irma Loewy, soror 
actricis: « Mon pére était tres sombre, ne causant jamais, ayant tou- 
«jours l’air de mauvaise humeur ». Robertus Le Fortier: « Mon pére 
« était d’un caractére renfermé, égoiste ». Maria Falck: « Mon pére a 

« toujours été taciturne, d’un caractére renfermé. On ne le voyait pres- 
« que jamais ». 

Eugenia e contra mitis et timida erat et vix decem et novem cir- 
citer annorum. Ita eius mater: « Ma fille était trés gentile et trés obéis- 
« sante ». Irma Loevy: « Ma seeur était trés obéissante ». Joanna Fran- 
cois: « Elle m’a toujours fait l’effet d’étre une nature timide... ». Robertus 
Le Fortier: « Ma sceur était timide, douce, nerveuse, impressionnable et 
« portée au dévofiment ». Maria Falck: « Ma sceur était trés douce, d’un 
« caractére résigné et trés obéissante 4 ses parents ». 

Nullum item auxilium Eugenia sperare poterat contra patris impe- 
rium. Ita Irma Loewy: « Ma sceur n’a fait intervenir personne, pas 
« plus étrangére que ma mére. Ils n’auraient rien pu sur mon pére ». 
Robertus Le Fortier: « Ma sceur m’en causa et me demanda d’interve- 
« nir auprés de mon pére pour éviter ce mariage. Je lui dis qu’il n'y 
« avait rien a faire, sachant mon pére 4 idées trés arrétées ». Et Maria 
Falck: « Il n’y avait rien a faire: personne ne pouvait intervenir auprés 
« de mes parents ». 

Porro metus illatus confirmatur quoque ex aliis circumstantiis et 
adiunctis, ut ex aversione, aut saltem indifferentia Eugeniae erga suuin 
sponsum, ex signis moeroris et tristitiae in die celebrati matrimonii, etc., 
de quibus abunde constat ex actis. 

Nee obstat matrem actricis denegasse violentiam et minas illatas, 
ut observat Vinouli Defensor. Nam ipsa denegat tantum minas ut a se 
illatas: « Je ne crois pas étre allée jusqu’a la menacer ». Quoad violen- 
tiam vero, tum ex contextu, tum ex ceterorum, praesertim vero Mariae 
Falck depositionibus, patet eam intelligendam esse de vi physica, non de 
coactione morali. Hane porro implicite saltem admittit ipsa mater dum 
fatetur: « Si elle n’avait pas pris son mari, elle eut été obligée d’aller 
« travailler chez les autres ». 

Neque relevat testimonium mere negativum Irmae Loewy, sororis 
actricis; nam ipsa tune temporis in domo patris non amplius commo- 
rabatur: « J’étais mariée 4 cette époque, et n’ai rien su ou a peu prés 
«de ce qui s'est. passé avant le mariage. J’attendais un bébé a4 ce 
« moment-la ». 

Item non officit quod actrix et testes in quibusdam circumstantiis 
discrepent. Hae enim sunt accidentales ad meritum. causae. At quoad 
substantiam metus illati satis superque actrix et testes allati conveniunt 
in asserendo et comprobando matrimonium initum fuisse ex metu gravi 
et iniusto, ab extrinseco, nempe a patre directe incusso ad extorquen- 
dum consensum in matrimonium. 

Quibus omnibus in iure et in facto perpensis, Nos infrascripti Audi- 
tores pre Tribunali sedentes et solum Deum prae oculis habentes, Christi 
Nomine invocato. decernimus, declaramus et sententiamus constare de 
matrimonii nullitate in casu, seu ad jropositum dubium respondemus: 
affirmative. 

Quare mandamus Ordinariis locorum et ministris tribunalium ad 
quos spectat, ut exsecutioni mandent hanc nostram definitivam senten- 
tiam, et adversus reluctantes procedant ad normam novi Codicis iuris 
canonici, lib. IV, tit. XVII. 

Romae, in sede Tribunalis S. R. Rotae, die 4 aprilis 1919. 


Aloisius Sincero, Ponens. 
Fridericus Cattani-Amadori. 


Petrus Rossetti. 
L. S. 


Ex Canecellaria, die 9 maii 1919. 


Sac. T. Tani, Notarius. 

II 


HARLEMEN. 


NULLITATIS MATRIMONII (DE GLABBEEK - MASSAAR) 


Declaratio contumaciae per edictum notificanda 


Die 1* iulii a. 1920, hora 11 a. m., comparuerunt, coram infrascripto 
Ponente, Illmus D. Adv. Vincentius Sacconi, Procurator actoris D. Gui- 
lelmi de Glabbeek, et Revmus D. Vinculi Defensor ex officio. 

Altera pars, nempe Dita Elisabeth Maria Massaar (vel Massaart), 
quamvis per edictum citata, nec comparuit, nec absentiae rationes ali- 
quo modo significavit; unde, exspectata integra hora, actoris Procurator 
mulieris Massaar contumaciam accusavit. 

D. Ponens, declarata reae conventae contumacia, iussit ad ulteriora 
progredi et, annuentibus actoris Procuratore ac Vinculi Defensore, man- 
davit disputari sequens dubium: An constet de matrimonii nullitate, 
in casu, atque designavit turnum rotalem, die 21 ianuarii p. a. 1921 
habendum, pro eiusmet causae resolutione. 

Demum, ipse Ponens mandavit notificari per edictum praesens decre- 
tum declarationis contumaciae praedictae Diiae Elisabeth Mariae Mas- 
saar, assignato eidem termino duorum mensiun, a die insertionis Decreti 
in Commentario Officiali S. Sedis computando, ad contumaciam ipsam, 
si et quatenus de iure, purgandam; cum comminatione quod, praefixo 
termino inutiliter elapso, ad causae resolutionem procedetur. 

Ordinarii locorum, Parochi, Sacerdotes et fideles quicumque, noti- 
tiam habentes de domicilio aut commorationis loco praefatae Dominae, 
curare debent, si et quatenus fieri possit, ut de hac edictali declaratiene 
eadem moneatur. 

Romae, e Sede Tribunalis S. R. Rotae, 1* iulii 1920. 


Franciscus Parrillo, Ponens 
T. Tani, Notarius. 

(Traduction) 
HARLEMEN. 


NULLITATIS MATRIMONIL (DE GLABBEEK-MASSAAR) 


Déclaration de défaut a notifier par édit 


Le premier juillet 1920, 4 11 heures, ont paru devant le Ponent 
soussigné Mr l’avocat Vincent Sacconi, Procureur du demandeur Mr Guil- 
laume de Glabbeek, et Mgr le Défenseur du lien ex officio. La défende- 
resse Mme Elisabeth Marie Massaar (ou Massart), quoique daiment 
citée par édit, n’a pas comparu sans justifier aucunement les raisons de 
son absence; par conséquent, aprés attente d’une heure, le Procureur 
du demandeur dénonga sa contumace. 

Mgr le Ponent, ayant déclaré en défaut la défenderesse Mme Mas- 
saar, ordonna la poursuite du procés, approuva le doute suivant a 
discuter: Conste-t-il de la nullité du mariage dans le cas présent? et 
fixa pour la décision de la cause la session du 21 janvier 1921. 

Enfin le méme Mgr Ponent ordonna que le présent décret, par 
lequel Mme Elisabeth Massaar a été declarée en défaut, lui soit notifié 
par édit; en lui donnant pour se purger, si et quatenus de iure, de sa 
contumace, un terme de deux mois 4 commencer du jour ot ce décret 
sera publié dans le journal officiel du St-Siége (Commentarium officiale 
S. Sedis), avec signification que, ce terme une fois écoulé, la sentence 
définitive sera prononcée. 

Les Ordinaires des lieux, les Curés et les fidéles, qui auraient 
connaissance du domicile ou de la résidence de la dite Mme Massaar, 
doivent faire en sorte, dans la mesure du possible, qu’elle soit rensei- 
gnée du présent décret. 

Rome, du Siége du S. T. de la Rote, 1" juillet 1920. 


Francois Parrillo, Ponent. 
Sac. T. Tani, Notaire. 


380 Acta Apostolicae Sedis - Commentarium Officiale 


DIARIUM ROMANAE CURIAE 


S. CONGREGAZIONE DEI RITI 


Martedi 10 agosto 1920, presso I’ Eho e Rho signor Cardinale Antonio Vico, 
Prefetto della 5. Congregazione dei Riti, Ponente della causa di canonizzazione 
della beata Maria Maddalena Postel, vergine, Fondatrice dell’ Istituto delle 
Suore delle Scuole Cristiane, si é¢ tenuta la Congregazione Antipreparatoria, 
nella quale dai Rmi Prelati Officiali e dai Consultori teologi della medesima 
si é discusso il dubbio su due miracoli che si asseriscono da Dio operati per 
intercessione della stessa Beata, i quali vengono proposti per la Canonizzazione. 


SEGRETERIA DI STATO 


NOMINE 


Con Biglietti della Segreteria di State, il Santo Padre si é degnato di 
nominare: 


28 luglio 1920. Il Sig. comm. Gioacchino Antonelli Costaggini, Minutante 

della Cancelleria dei Brevi Apostolici. 

30 » » It Rev. P. Lorenzo di S. Basilio dei Carmelitani Scalzi, 
Consultore della Suprema Sacra Congregazione 
del S. Offizio. 

L’ Emo sig. Card. Teodoro Valfré di Bonzo, Protettore della 
Congregazione dei Servi della Carita e delle Figlie 


10 agosto 


di Maria della Provvidencza. 

» » » Mons. Lorenzo Schioppa, arcivescovo tit. di Giustiniano- 
poli, Nunzio Apostolico in Ungheria. 

20 > »  L’Emo sig. Card. Michele Lega, Protettore dell’ Arciconfra- 
ternita del Santissimo Crocifisso in S. Marcello, 


Roma. 

Con Brevi Apostolici il Santo Padre si é degnato di nominare: 


Assistente al Soglio Pontificio: 


11 agosto 1920. Mons. Giovanni Antonio Duefas, vescovo di San Michele 
nel Salvador. 


Protonotari apostolict ad instar participantium : 


6 luglio 1920. Mons. Giuseppe Suhr, della diocesi di Pittsburg. 


15 » » Mons. Edoardo A. Pace, dell’ Universita cattolica di Wa- 
shington. 

7 agosto » Mons. Giuseppe Pereira Alves, della diocesi di Recife. 

11 » » Mons. Alfredo Noseda, della diocesi di Lugano. 


Prelati Domestici di S. S.: 


9 giugno 1920. Mons. Maurizio Tobin, della diocesi di Armidale. 
19 luglio » Mons. Luigi Donadeo, dell’archidiocesi di Napoli. 
4 agosto » Mons. Giuseppe de Donno, della diocesi di Otranto. 


5 » » Mons. Filippo Savarese, dell’archidiocesi di Napoli. 

11 > » Mons. Carlo Vannoni, della diocesi di Lugano. 

» » » Mons. Enrico Maspoli, della medesima diocesi. 

16 » » Mons. Giuseppe Laura, della diocesi di Ventimiglia. 

17 » » Mons. Riccardo Fortis, dell’archidiocesi di Torino. 
ONORIFICENZE 


Con Brevi Apostolici il Santo Padre si é degnato di conferire le seguenti 
onorificenze: 


La Commenda dell’ Ordine Piano: 


29 luglio 1920. Al sig. conte Ranieri Callori di Vignale, cameriere segreto 
di Spada e Cappa di S. S. 


La Commenda dell Ordine di S. Gregorio Magno, classe civile: 


8 giugno 1920. Al sig. Michele Giuseppe Duffy, della diocesi di Wilcannia- 


Forbes. 

27 luglio » Al sig. Giovanni Marango, della diocesi di Sira. 

30 » » Al sig. barone Giovanni De Gebsattel, gia segretario della 
Legazione di Baviera presso la Santa Sede. 

31 » » Al sig. Giuliano Cendoya, dell’archid. di Santiago di Cuba. 


17 agosto » Al sig. Giovanni Bournisien, della diocesi di Séez. 

Il Cavalierato dell’Ordine di S. Gregorie Magno, classe civile: 


22 luglio 1920. Al sig. Luciano Broche, della diocesi di Soissons. 


26 » » Al sig. conte Adriano D’Esclaibes, cameriere segreto sopran- 
numerario di Spada e Cappa di S. S. 

29 » » Al sig. Eugenio Langlois, dell’archidiocesi di Parigi. 

31 » » Al sig. Tommaso Padro y Grifan, dell’archidiocesi di San- 
tiago di Cuba. 

16 agosto » Al sig. Federico Roscher. 

17 » » Al sig. Enrico Valera y Ramirez de Saavedra, marchese di 


Aufon, gia addetto all’ambasciata di Sua Maesta 
Cattolica presso la Santa Sede. 
La Gran Croce dell’Ordine di S. Silvestro Papa: 
17 agosto 1920. Al Sig. Teodoro de Arana y Belanstegui, conte de Arana, 
della diocesi di Vittoria. 
La Commenda dell’ Ordine di S. Silvestro Papa: 


7 giugno 1920. Al sig. Leonello Pussemier, della diocesi di Gand. 
30 > » Al sig. Pietro Katalini¢, della diocesi di Spalato. 


Il Cavalierato dell'Ordine di S. Silwestro Papa: 
17 agosto 1920. Al sig. Giuseppe Cantore, della diocesi di Muro Lucano. 


MAGGIORDOMATO DI SUA SANTITA 


NOMINE 


Con Biglietti di S. E. Riha Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 


23 luglio 1920. Mons. Benedetto Fralleone, della diocesi di Segni. 
- > » Mons. Sebastiano Mussetti, dell’archidiocesi di Torino. 
27 > » Mons. Edoardo Gallini, dell’archidiocesi di Bologna. 
4 agosto 1920. Mons. Giovanni Degobbis, della diocesi di Parenzo. 
» » Mons. Emmanuele Pacovich, della medesima diocesi. 

28 


26 
11 


23 


23 


agosto 1920. Mons. Angelo Cocconcelli, della diocesi di Guastalla. 


» » Mons. Giovanni Dib, del patriarcato di Antiochia (rito ma- 
ronita). 

> » Mons. Emanuele Tortorelli, dell’archidiocesi di Matera. 

> » Mons. Pietro Giuseppe Villalonga y Pons, dell’archidiocesi 
di Santiago di Cuba. 

» » Mons. Giovanni Durando, dell’archidiocesi di Torino. 

> » Mons. Giuseppe Angeloni, della diocesi di Cassano Jonio. 

» » Mons. Enrico Capuccio, dell’archidiocesi di Torino. 


Camerieri Segreti di Spada e Cappa soprannumerarii di S. S.: 


luglio 1920. Il sig. Paolo Lambert, della diocesi di Lilla. 
» » Il nobile sig. Enrico Stafford Jerningham, dell’archidiocesi 
di Westminster. 
agosto » Il sig. conte Vittorio de San Julian Mellado y Pérez de 
Meca, della diocesi di Madrid-Alcala. 


» » Il sig. Giovanni de Velasco Nieto Palacios y Pérez, della 
medesima diocesi. 
> » Il sig. Enrico Carridén y Vecin, della medesima diocesi. 


Camerierit d’onore in abito paonazzo di S. S.: 


luglio 1920. Mons. Domenico Bonavoglia, della diocesi di Muro Lucano. 
agosto » Mons. Giuseppe Pagliani, della diocesi di Reggio Emilia. 
» » Mons. Guglielmo Classen, dell’archidiocesi di Colonia. 
» » Mons. Pietro Limberg, della medesima diocesi. 


Camerieri d’onore di Spada e Cappa soprannumerari di S. S.: 


luglio 1920. Il sig. Raffaele del Rio del Val, della diocesi di Vich. 
agosto » Il sig. Luigi Maria Cabello Lapiedra, della dioc. di Madrid. 


Cappellano Segreto d’onore di S. S.: 
luglio 1920. Mons. Giuseppe Di Maggio, della diocesi di Gaeta. 


Cappellano d’onore extra urbem: 


agosto 1920. Mons. Donato Perli, della diocesi di Trento. 


Chierico soprannumerario della Cappella Pontificia: 


agosto 1920. Rev. Tito Pasqualini. 

Acta Apostolicae Sedis - Commentarium Offciale 
Cappellani Comuni soprannumerari: 


21 luglio 1920. Rev. Pietro Ravelli. 
> » » Rev. Enrico Ponti. 


NECROLOGIO 


11 agosto 1920. Mons. Turribio Minguella y Arnedo, vescovo titolare di 

Basilinopoli. 

Mons. Vincenzo Sardi, arcivescovo titolare di Cesarea di 
Palestina, assessore della S. C. Concistoriale. 

Mons. Francesco Niola, arcivescovo di Gaeta. 

Mons. Gaspare Bova, vescovo titolare di Samaria, ausiliare 
dell’ Emo arcivescovo di Palermo. 

L’ Emo signor Cardinale Leone Adolfo Amette, Arcivescovo 
di Parigi. 


